Virallinen lehti nro C 297 , 15/10/1999 s. 0063



KIRJALLINEN KYSYMYS P-3262/98 esittäjä(t): Antonios Trakatellis (PPE) komissiolle (22. lokakuuta 1998) Aihe: Muutokset toisesta yhteisön tukikehyksestä ja koheesiorahastosta rahoitettavien hankkeiden toteutuksessa Kreikassa ja luettelo hankkeista, joissa on todettu puutteita ja huonoa työn laatua Kun lukee huolellisesti vastauksen, jonka komission jäsen Wulf-Mathias 12. lokakuuta 2120/98)(1), ei jää mitään epäilystä siitä, että toteutettaviin hankkeisiin liittyvistä vakavista puutteista eivät ole vastuussa ainoastaan urakoitsijat vaan myös näiden hankkeiden toteutuksesta vastaavat viranomaiset. Lisäksi on tullut esiin muita vakavia kysymyksiä, jotka liittyvät hankkeiden valvontajärjestelmään ja niihin muutoksiin, jotka on tehty kreikkalaisista ja yhteisön asiantuntijoista koostuvan yhteisen ohjauskomitean esittämien ehdotusten jälkeen. Viime aikoina on todettu vakavien puutteiden lisäksi myös valtavia, jopa 90 prosentin poikkeamia. Jos näiden seikkojen lisäksi otetaan huomioon, että viime aikoina on tapahtunut useita tieliikenneonnettomuuksia, joiden syyksi on katsottu tien päällystystyön kehnous, valtavat vastuut painavat ei vain kreikkalaista osapuolta vaan myös yhteisöä, sillä se on osallistunut rahoitukseen. 1. Mitä muutoksia sekakomitea ehdotti sen lisäksi, että perustettaisiin erityinen valvontamekanismi (ESPEL), ja mitä näistä on sisällytetty Kreikan oikeusjärjestykseen ja toimeenpantu? 2. Miksi määräys materiaalitarkastusten toimeenpanosta annettiin suurella viipeellä eli 1. heinäkuuta 1998, kun valmistuneita tai käynnissä olevien hankkeita oli jo toteutettu puutteellisella tavalla? 3. Kuinka hankkeita valvotaan, ts. tekevätkö niin hankkeen valvoja kuin hankkeen toteutuksesta vastaava kansallinen viranomainenkin näytteiden ottoon perustuvia tarkastuksia hankkeiden valmistuttua eikä hankkeen toteuttamisen aikana? 4. Missä hankkeissa puutteellisuuksia on todettu, ja ketkä ovat näiden hankkeiden toteutuksesta vastaavat kansalliset viranomaiset sekä mikä on heidän vastuunsa (pyydän antamaan yksityiskohtaisen erittelyn, joka käsittää nämä tiedot)? Komission jäsenen Monika Wulf-Mathiesinkomission puolesta antama vastaus (20. marraskuuta 1998) 1. Riippumattomana valvontaelimenä ("third party inspection body") toimivan ESPELin perustamisen lisäksi parhaillaan on meneillään yleisten töiden ministeriön tähän alaan liittyvän osaston uudistaminen. 2. ESPEL aloitti toimintansa 1. tammikuuta 1998. Toiminnan ensimmäisen puolivuotiskauden aikana on pidetty tärkeämpänä tarkastaa pistokokeiden avulla useampia hankkeita kuin tarkastaa perusteellisesti vain muutamia hankkeita. 3. ESPEL tarkastaa yhteisön rahastojen yhteisrahoittamia hankkeita niiden toteutusvaiheesta riippumatta - tarkastuksia kohdistetaan jopa päättyneisiin hankkeisiin. 4. Komissiolla ei ole luetteloa ESPELin valvomista hankkeista. Komissio muistuttaa lisäksi, ettei ensimmäisen puolivuotiskauden aikana kullekin hankkeelle suoritettujen pistokokeiden määrä oikeuta asettamaan joitakin tiettyjä hankkeita kyseenalaiseen valoon. Komissio seuraa tiiviisti tätä asiaa, kuten se jo ilmoitti parlamentin jäsenen mainitsemaan kirjalliseen kysymykseen antamassaan vastauksessa. (1) EYVL C 135, 14.5.1999, s. 16.